
Férfiak ellen elkövetett erőszak

A dolgozat, szakirodalom áttekintésével, az erőszak fogalmának tisztázásával kezdődik, ezt a családon belüli erőszak előfordulása, megjelenési formája követi. Részletesen kidolgoztam az erőszak megjelenéseinek formáit: a fizikai-, lelki- és a szexuális bántalmazást, valamint az elhanyagolást. Ezt követő részben az „erősebb nem”, férfiak elleni erőszakról írtam. A következő részben az ehhez kapcsolódó kutatásomat mutatom be.

Első hipotézisem az volt, hogy a Zala megyei lakosok nem tudnak lényeges információkat a családon belüli erőszakról, ezen belül a férfiak ellen elkövetett bűncselekményekről.
A másik feltételezésem, hogy a családban megjelenő erőszak és a vallásosság között szoros összefüggés van. A vallásos családokban kevesebb a megjelenő erőszak, minta hívők körében.
Harmadik feltételezésem az, hogy válaszadóim többségében úgy vélik, hogy a családon belül elkövetett erőszak áldozatai főként nők.
Negyedik feltételezésem az, hogy az iskolai végzettség és a családon belüli erőszak szoros összefüggésben van. Az alacsonyabb iskolai végzettségűek körében gyakrabban fordul elő családon belüli erőszak, mint a magasabb iskolai végzettséggel rendelkezőknél.

Hipotézisemet önkitöltős és lekérdezéses kérdőívvel igazoltam. Statisztikai eljárásokat, százalékszámítást és diagrammokat is felhasználtam az eredmények szemléltetésére. A minta nagysága 150 fő, 16 - 75 éves korú, Zala megye különböző településeiről, városaiból, községeiből tevődött össze.



